
Osaühingu Narva Jäätmekäitluskeskus 

osakapitali suurendamine
1. Asjaolud ja menetlusekäik
Narva linna omandis oleva Narva Jäätmekäitluskeskuse ekspluateerimiseks asutati Osaühing Narva Jäätmekäitluskeskus, milles osalevad Narva Linnavolikogu 26.01.2007 otsuse nr 66 alusel Narva linn, kellel on 98,6% osakapitalist, ja AS Uikala Prügila, kellel on 1,4% osakapitalist.

Osaühingu Narva Jäätmekäitluskeskus 29.02.2008.a osanike üldkoosolekul otsustati suurendada osakapitali järgmistel tingimustel:

1. Osakapital suurendatakse 575 000 (viiesaja seitsmekümne viie tuhande) krooni võrra Narva linna poolt rahalise sissemaksega.

2. Osakapitali uueks suuruseks on 1 637 800 (üks miljon kuussada kolmkümmend seitse tuhat kaheksasada) krooni. Osanikule kuuluva osa iga 100 krooni annab osanike koosolekul 1 hääle. 

3. Osade nimiväärtused on pärast osakapitali uue suuruse äriregistrisse kandmist järgmised: Narva linna osa nimiväärtus 1 622 800 (üks miljon kuussada kakskümmend kaks tuhat kaheksasada) krooni ehk 99,1% osakapitalist, AS Uikala Prügila osa  nimiväärtus – 15 000 (viisteist tuhat) krooni ehk 0,9% osakapitalist.
4. Osakapitali suurendamiseks tasutakse rahaline sissemakse Osaühingu Narva Jäätmekäitluskeskus pangakontole nr 10220068297010 SEB  hiljemalt 31.03.2008.a.
Narva Linnavolikogu 06.03.2008 määrusega nr 11 kinnitatud Narva linna 2008. aasta eelarves eraldati Narva Jäätmekäitluskeskuse osakapitali suurendamiseks 575,0 tuhat krooni. 

Narva Linnavolikogu 06.03.2008 määruse nr 11 realiseerimiseks tuleb Narva linnavalitsusel vastu võtta korraldus ülalnimetatud rahalise sissemakse tasumiseks Osaühingu Narva Jäätmekäitluskeskus osakapitali suurendamiseks.
2. Õiguslikud järeldused
Kohaliku omavalitsuse korralduse seaduse § 35 lõike 4 kohaselt kui äriühingus osaleb linnale ka teisi osanikke või aktsionäre otsustab osalemise ja selle lõpetamise linnavolikogu. Muus osas teostab osaniku-, aktsionäri-, asutaja- või liikmeõigusi linnavalitsuse poolt nimetatud isik. Narva linnavalitsuse 21.02.2007.a. korralduse nr 201-k alusel Osaühingus Narva Jäätmekäitluskeskus Narva linna nimel osaniku õiguste teostajaks on Narva linnapea Tarmo Tammiste. 
Äriseadustiku § 168 lõike 1 punkti 2 kohaselt kuulub osanike pädevusse osakapitali suurendamine ja vähendamine. Kuna 29.02.2008.a. osanike üldkoosolekul on vastuvõetud osakapitali suurendamise otsus ning Narva Linnavolikogu 06.03.2008 määrusega nr 11 eraldati raha OÜ Narva Jäätmekäitluskeskuse osakapitali suurendamiseks rahalise sissemakse tegemise teel siis tuleb Narva linnavalitsusel määruse realiseerimiseks vastu võtta korraldus ülalnimetatud rahalise sissemakse tasumiseks Osaühingu Narva Jäätmekäitluskeskus osakapitali suurendamiseks.

3. Otsus

3.1. Narva Linnavalitsuse Linnavara- ja Majandusametil tasuda Osaühingu Narva Jäätmekäitluskeskus pangakontole nr 10220068297010 SEB raha summas 575 000 (viissada seitsekümmend viis tuhat) krooni osakapitali suurendamiseks Narva linna poolt rahalise sissemaksega. 

3.2. Määrata käesoleva korralduse punktis 3.1 nimetatud sissemakse tasumise tähtaeg hiljemalt 31.03.2008.a. 

3.3. Narva Linnavalitsuse Linnavara- ja Majandusametil teha korraldus teatavaks                                 Osaühingule Narva Jäätmekäitluskeskus.
4. Rakendussätted
4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates korralduse teatavaks tegemise päevast.

4.2. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 









Linnasekretär

